ཕུ་བོ་གཉིས་ཀྱིས་་ཁྱོད་ཟེར་བ་་བདེན་ནོ་ཞེས་ཟེར་རོ།ནུ་བོས་་ཕུ་བོ་གཉིས་ལ་་སྨྲས་པ།སྟག་མོ་འདིས་་ཟས་སུ་ཅི་ཟ་ཞེས་དྲིས་ན།ཕུ་བོ་གཉིས་ཀྱིས་་སྨྲས་པ།འདི་བསད་མ་ཐག་པའི་་ཤ་རློན་པ་དང༌།ཁྲག་དྲོན་མོས་་དེའི་་ཡིད་ཚིམ་པར་་འགྱུར་རོ་ཞེས་སྨྲས་སོ།ཡང་སྨྲས་པ་་གང་སུ་ཡང་་རུང་སྟེ།དེ་ལྟ་བུའི་་དངོས་པོས་་འདིའི་་སྲོག་བསཡབས་ཏེ།མི་ཉམས་པར་་བྱེད་ནུས་པ་་ཡོད་དམ།ཕུ་བོ་གཉིས་ཀྱིས་་སྨྲས་པ།དེ་་ནི་་ཤིན་ཏུ་་ཡང་བཀའ་བས་་མེད་དོ།དེ་ནས་་རྒྱལ་བུ་ཐ་ཆུང་དེས་་ཡིད་ལ་འདི་སྙམ་དུ་་བསམས་སོ།བདག་་ཡུན་རིང་པོ་ནས་་འཁོར་བ་ན་་འཁོར་ཞིང༌།ལུས་དང་་སྲོག་གྲངས་མེད་པ་ཞིག་་ཆུད་གསན་ཏེ།བར་འགའ་་ནི་་འདོད་ཆགས་ཀྱི་ཕྱིར།བར་འགའ་ནི་ཞེ་སྡང་གི་་ཕྱིར།བར་འགའ་་ནི་་གཏི་མུག་གི་་ཕྱིར་་ལུས་བཏང་ཡང་ཆོས་ཀྱི་ཕྱིར་་བསོད་ནམས་ཀྱི་ཞིང་དང་་ལན་འགའ་ཡང་མ་ཕྲད་པའི་་ལུས་འདི་ཅི་རུང་སྙམ་བསམས་ནས།གསུམ་ཀར་འགྲོགས་ཏེ་་སོང་བ་དང༌།རིང་པོར་་མ་ཕྱིན་པར་་ཕུ་བོ་གཉིས་ལ་་འདི་སྐད་ཅེས་སྨྲས་སོ།མཆེད་གཉིས་སྔར་གཤེགས་ཤིག་དང༌།བདག་་དོན་ཞིག་་གཉེར་ཏེ།སླད་བཞིན་བར་་མཆིའོ་ཞེས་སྨྲས་སོ།ལམ་དེ་ཉིད་དུ་་ཞུགས་ཏེ་་སྟག་མོའི་་ཚང་གང་ན་་ཡོད་པར་་མྱུར་དུ་་སོང་ནས།སྟག་མོའི་་དྲུང་དུ་་ཉལ་བ་དང༌།སྟག་མོ་ཁ་ཐམས་པས་་ཟ་མ་ནུས་སོ།དེའི་་ཚེ་རྒྱལ་བུས་་ཤིང་གི་་ཚལ་་བ་རྣོན་པོས་་ལུས་ལ་་ཁྲག་ཕྱུང་ངས།སྟག་མོ་ལ་་ལྡག་ཏུ་་བཅུག་པ་དང༌།ཁ་ཡང་ཕྱིས་ནས་་ལུས་ཀྱི་ཤ་་མ་ལུས་པར་་ཟོས་སོ༎